Diari Oficial de la Generalitat Valenciana


Sumari del DOGV 2624, del 13-11-1995 (1995/836711)

DECRET 329/1995, de 30 d'octubre, del Govern Valencià, pel qual es determina el calendari laboral d'aplicació en l'àmbit territorial de la Comunitat Valenciana per a 1996.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/10/30/329/dof/vci/html**

### Dades del document

Número de DOGV
:   2624

Data del DOGV
:   13-11-1995

Secció del DOGV
:   DISPOSICIONS GENERALS

Número del document
:   1995/836711


Data del document
:   30-10-1995

Organisme emissor
:   Conselleria de Treball i Afers Socials

Tipus de document
:   Decret

DECRET 329/1995, de 30 d'octubre, del Govern Valencià, pel qual es determina el calendari laboral d'aplicació en l'àmbit territorial de la Comunitat Valenciana per a 1996.   
El Reial Decret Legislatiu 1/1995, de 24 de març, amb el qual s'aprova el text refós de la Llei de l'Estatut dels Treballadors, va determinar en la seua disposició transitòria cinquena la vigència, fins al 12 de juny de 1995, de les normes sobre jornada i descansos contingudes en els articles 34 a 38 de l'esmentat cos legal.  
A aquest efecte, el Reial Decret 1.561/1995, de 21 de setembre, sobre jornades especials de treball (BOE de 26 de setembre de 1995), en la seua disposició derogatòria única estableix la derogació expressa del Reial Decret 2.001/1983, de 28 de juliol, sobre regulació de la jornada de treball, jornades especials i descansos, si bé n'exceptua el que disposen els articles 45, 46 i 47 en matèria de festes laborals, i per això aquestes continuen sent el referent reglamentari d'aplicació de l'article 37.2 del text refós de la Llei de l'Estatut dels Treballadors.  
L'article 45 del Reial Decret 2.001/1983 regula, d'acord amb l'article 37.2 de l'Estatut dels Treballadors, la determinació de les festes d'àmbit nacional que s'inclouran en el calendari laboral de cada any com a dies inhàbils a efectes laborals, retribuïdes i no recuperables.  
Al mateix temps, en virtut del que estableixen les disposicions invocades, en raó del significat i rellevància que tenen en la Comunitat Valenciana, i com que coincideixen en diumenge el dia 8 de desembre, s'ha considerat procedent establir els dies 8 d'abril i 19 de març com a festius, a més del dia 9 d'octubre, festa oficial, ja que és el dia de la Comunitat Valenciana, i es permet així el gaudi de 12 festes laborals en l'àmbit de la Comunitat Valenciana, a més de les dues festes laborals de caràcter local, en la determinació de les quals se seguirà el que disposa l'article 46 del Reial Decret 2.001/1983, de 28 de juliol.  
El calendari laboral que es recull en aquest decret, ha estat objecte d'informe favorable per les organitzacions sindicals i empresarials més representatives de la Comunitat Valenciana al si de la Comissió Permanent del Consell Valencià de Relacions Laborals, reunida en la sessió ordinària que tingué lloc en la seu de la Conselleria de Treball i Afers Socials, en data de 29 de setembre de 1995.  
Per això, a proposta del conseller de Treball i Afers Socials, i amb la prèvia deliberació del Govern Valencià, en la reunió del dia 30 d'octubre de 1995,  
DECRETE  
Article únic  
D'acord amb el que preveu l'article 45 del Reial Decret 2001/1983, de 28 de juliol, declarat vigent en la disposició derogatòria única del Reial Decret 1561/1995, de 21 de setembre, sobre jornades especials de treball, conformement al que estableix l'article 37.2 del text refós de la Llei de l'Estatut dels Treballadors (Reial Decret Legislatiu 1/1995, de 24 de març) es declaren, dins de l'àmbit territorial de la Comunitat Valenciana, dies inhàbils a efectes laborals, retribuïts i no recuperables, els coincidents amb les dates que a continuació s'allisten:  
1 de gener Cap d'Any  
6 de gener Epifania (Adoració del Reis Mags)  
19 de març Sant Josep  
5 d'abril Divendres Sant  
8 d'abril Dilluns de Pasqua  
1 de maig Festa del Treball  
15 d'agost Assumpció de la Mare de Déu  
9 d'octubre Dia de la Comunitat Valenciana  
12 d'octubre Festa Nacional d'Espanya  
1 de novembre Tots Sants  
6 de desembre Dia de la Constitució Espanyola  
25 de desembre Nativitat del Senyor  
València, 30 d'octubre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Treball i Afers Socials,  
JOSÉ SANMARTíN ESPLUGUES


Còpia Permalink ELI